internet vaartha 123 Views
బ్రిటన్‌ రిఫరెండమే కీలకం
ముంబై : మార్కెట్లు రెండో రోజు కూడా స్వల్ప నష్టాల్లో ముగిసాయి. బ్రిటన్‌ రిఫరెండమ్‌ పైనే ఎక్కువ దృష్టిపెట్టిన ఇన్వెస్టర్లు కొనుగోళ్లలో అప్రమత్తంగా వ్యవహరించడమే ఇందుకు కీలకం. గురువారం బ్రిటన్‌ యూరోపియన్‌ కూటమిలో కొనసాగాలా వద్దా అన్న అంశంపై రిఫరెండమ్‌ నిర్వహిస్తోంది. బిఎస్‌ఇ సెన్సెక్స్‌ 47 పాయింట్లు క్షీణించి 26,766 పాయిట్లవద్ద కొనసాగుతుంది. నిప్టీ 50సూచి 16 పాయింట్లు క్షీణించి 8204వద్ద ముగి సింది. బిఎస్‌ఇలో మిడ్‌క్యాప్‌, స్మాల్‌క్యాప్‌ సూచీలు కూడా 0.1 నుంచి 0.6శాతం చొప్పున క్షీణించాయి. మొత్తం 1597 కంపెనీలు నష్టాల్లో సాగితే 988 కంపెనీలు స్వల్ప లాభాలు చవిచూసాయి. లాభాల్లో కొన సాగిన మూడురోజులకు ముందు నుంచీ స్టాక్‌సూచీలు నష్టాల్లోనే ముగిసాయి. ఇండియా విక్స్‌ అనిశ్చితసూచి గడచిన కొద్ది రోజులుగా పది శాతంకుపైగా క్షీణించాయి. నిఫ్టీ ఆంకేతికంగా 8080వద్దకు చేరుతుందని అంచనా. నిఫ్టీ 8280వద్ద తీవ్రప్రతిఘటన ఎదురవుతుందని తెలుస్తోంది. బ్రెగ్జిట్‌ అంత ర్గతంగా ఎలాంటిప్రభావం చూపించినా ఈక్విటీ లపై ప్రభావం తీవ్రంగా ఉంటుందని మార్కెట్‌ నిపుణుల అంచనా. డాలరుతో రూపాయి మారకం విలువలు 67.54గా కొనసాగాయి. విదేశీ ఇన్వెస్టర్లు మార్కెట్లలో మంగళవారం 485 కోట్ల విలువైన షేర్లుకొనుగోలు చేశారు. అంతర్జాతీయంగా ముడి చమురుధరలు బ్యారెల్‌కు 50గా ముగిసాయి. అమె రికా ప్రభుత్వం అధికారికంగా నిల్వలున్న గణాం కాలు ఈరోజు విడుదలచేస్తుంది. అలాగే కేంద్ర కేబినెట్‌ టెలికాం స్పెక్ట్రమ్‌ వేలాన్ని ఆమోదించింది. అలగే విద్యుత్‌శాఖపరిధిలో ఉదయ్ స్కీంను ఈ ఏడాది నుంచే అమలుకు కేబినెట్‌ ఆమో దించింది. ఇక స్టాక్‌ మార్కెట్లపరంగా టాటా మోటార్స్‌ సెన్సెక్స్‌లో అత్యధికంగా నష్ట పోయింది. యుకె కేంద్రంగా ఉన్న జాగ్వార్‌ ల్యాండ్‌ రోవర్‌ వార్షిక లాభాలు బ్రెగ్జిట్‌తో ఎక్కువ ఒత్తిడికి లోనయ్యాయి. ఐటిసి ఒకటిశాతం క్షీణించింది. కంపెనీకి దీర్ఘకాలం పాటు సేవలందించిన యోగేష్‌ చందర్‌ దేవేశ్వర్‌ పదవినుంచి దిగిపోవాలని నిర్ణ యించారు. 2017ఫిబ్రవరి నుంచి తన బాద్యతల నుంచి తప్పుకుంటారు. నాన్‌ఎగ్జిక్యూటివ్‌ ఛైర్మన్‌గా కొనసాగుతారు. హిందూస్థాన్‌యూనిలీవరర్‌ కూడా 1.4శాతం క్షీణించింది. ఇతర భారీ కంపెనీలపరం గా ఇన్ఫోసిస్‌ ఒకటిశాతం క్షీణించింది. రిలయన్స్‌ ఇండస్ట్రీస్‌ ఒకటిశాతం ముందుకు కదిలింది. సెన్సెక్స్‌లో టిసిఎస్‌, హెచ్‌డిఎఫ్‌సి బ్యాంకు, అదాని పోర్టులు, డా.రెడ్డీస్‌ లాబ్స్‌ ముందుకు కదిలాయి. ఇతరత్రా టెక్స్‌టైల్‌ కంపెనీలు లాభాల స్వీకరణకు ముగి సాయి. రేమండ్‌, అరవింద్‌, బాంబే డైయింగ్‌ సంస్థలు ఒకటిశాతంనుంచి నాలుగు చొప్పున దిగజారాయి. టెలికాం రంగ షేర్లు స్పెక్ట్రమ్‌ వేలం ప్రకటనతో కొంతమేర క్షీణించాయి. భారతి ఎయిర్‌టెల్‌, ఐడియా సెల్యులర్‌, రిలయన్స్‌ కమ్యూని కేషన్స్‌ 0.3 నుంచి 1.7శాతం చొప్పున క్షీణించాయి. ఎస్కార్ట్స్‌ కంపెనీ 14శాతం పెరిగి 208 రూపాయలకు చేరింది. టెక్‌ మహీంద్ర ఒకటి శాతం క్షీణించింది. కమిటీ బోర్డు డైరెక్టర్లు బయో ఏజెన్సీ కంపెనీని కొనుగోలుకు ఆమోదించారు. ఫ్యూచర్‌ మార్కెట్‌ నెట్‌వర్క్స్‌ 20శాతం పెరిగింది. థామస్‌ కూక్‌ ఇండియా ఐదుశాతం పెరిగింది. కంపెనీలో 70శాతం వాటాలున్న క్వెస్‌కార్ప్‌ ఐపిఒ జారీచేసి 400 కోట్లు నిధులు జారీకి యోచిస్తోంది.